text: Kaserne i Fredericia bliver måske til asylcenter
  04 oktober 2014 kl. 08.39
  Flygtninge fra Syrien kan blive de næste beboere på Bülows Kaserne. Afgørelsen falder formentlig i næste uge.
  Når de sidste soldater rykker ud fra kasernen til november, står Udlændingestyrelsen klar til at se på kasernen og drøfte mulighederne for at oprette et midlertidigt asylcenter, Der skriver Fredericia Dagblad i dag.
  Intet er endnu besluttet, men Udlændingestyrelsen mangler pladser til de mange syriske flygtninge, der lige nu kommer til Danmark og her passer Bülows Kaserne perfekt ind i planerne, da den i forvejen er indrettet med mandskabsstuer.
  Det er staten, der ejer Bülows Kaserne og derfor skal Fredericia Kommune ikke spørges før der laves en lejeaftale.
  I juli måned lejede Udlændingestyrelsen den tomme kaserne i Sønderborg. Den blev efterfølgende købt af kommunen og der er lavet en lejekontrakt til udgangen af 2016.
  Kaserne bliver måske asylcenter
  